கேள்வி: நீர் பாதுகாப்பு - உத்திகள் குறித்து விரிவாக சொல்லுங்கள்.
பதில்: தண்ணீரை சேமிப்பதற்கான முக்கிய நடவடிக்கைகள் பின்வருமாறு: *நீர் இழப்பு ஏற்படுத்துதல், நீர் பயன்பாடு மற்றும் நீர் வளங்களை வீணாக்குதல் ஆகிய நடவடிக்கைகளை போதுமான நன்மை தரும் அளவிற்கு குறைத்தல் ஒரு முக்கியமான உத்தியாகும். *நீரின் தரத்திற்கு சேதத்தை உண்டாக்கும் எந்தவிதமான நடவடிக்கைகளையும் தவிர்க்கலாம். *நீரின் பயன்பாட்டை குறைக்கும் அல்லது நன்மை பயக்கும் பயன்பாட்டை மேம்படுத்தும் நீர்மேலாண்மை நடைமுறைகளை மேம்படுத்தலாம். *நீர் சேமிப்பு உத்திகளில் ஒன்று மழைநீர் சேகரிப்பு ஆகும்.குளம், ஏரி, கால்வாய் துார்வாருதல், நீர்த்தேக்கத்தை விரிவுபடுத்துதல், மழைநீர் பிடிக்கும் குழாய்கள் மற்றும் வடிகட்டும் அமைப்புகளை வீடுகளில் நிறுவுதல் ஆகியவை மழைநீரை சேகரிக்கும் வெவ்வேறு முறைகளகும். பலநாடுகளில் உள்ள பலர் சுத்தமான பாத்திரங்களை வைத்து, மழைநீரை சேகரித்து அதை கொதிக்கவைத்து குடிக்கின்றனர். தேவைப்படுபவர்களுக்கு தண்ணீர் வழங்கவும் இந்நடைமுறை பயனுள்ளதாக இருக்கும். அறுவடை செய்து வடிகட்டிய மழைநீரை கழிப்பறை, வீட்டுத்தோட்டம், புல்வெளிப் பாசனம், சிறு விவசாயம் போன்ற செயல்களுக்குப் பயன்படுத்தலாம். நீர் பாதுகாப்பில் மற்றொரு உத்தி நிலத்தடி நீர் ஆதாரங்களை பாதுகாப்பதாகும். மழைப்பொழிவு ஏற்படும்போது, தண்ணீர் மண்ணில் ஊடுருவி நிலத்தடிக்குச் செல்கிறது. இந்த பூரித மண்டலத்தில் உள்ள நீர் நிலத்தடிநீர் என்று அழைக்கப்படுகிறது. இந்த நிலத்தடி நீர் மாசுபடுவதால் நிலத்தடிநீர் வழங்கலை புதிய குடிநீரின் ஆதாரமாகப் பயன்படுத்தமுடியாது போகும். மற்றும் இந்த அசுத்தமான நிலத்தடிநீர் தூய்மையாகும் இயற்கையான மீளுருவாக்கத்திற்கு மீண்டும் பல ஆண்டுகள் ஆகலாம். சேமிப்புத் தொட்டிகள், கழிவுநீர்த் தொட்டி அமைப்புகள், கட்டுப்பாடற்ற அபாயகரமான கழிவுகள், நிலப்பரப்புகள், வளிமண்டல அசுத்தங்கள், இரசாயனங்கள் மற்றும் சாலை உப்புகள் ஆகியவை நிலத்தடிநீர் மாசுபாட்டின் சாத்தியமான ஆதாரங்களில் சில எடுத்துக்காட்டுகள் ஆகும். நிலத்தடி நீர் மாசுபடுவதால் கிடைக்கும் நன்னீர் நிரம்புவதும் குறைகிறது எனவே நிலத்தடி நீர் வளங்களை மாசுபடாமல் பாதுகாப்பதன் மூலம் தடுப்பு நடவடிக்கைகளை மேற்கொள்வது நீர்பாதுகாப்பின் முக்கிய அம்சமாகும். நிலத்தடி நீர் ஆதாரங்களை பயன்படுத்துவதற்கான நிலையான முறைகளை நடைமுறைப்படுத்துவது நீர் பாதுகாப்பிற்கான கூடுதல் உத்தியாகும். புவியீர்ப்பு விசையின் காரணமாக நிலத்தடி நீர் பாய்ந்து இறுதியில் ஓடைகளில் வெளியேற்றப்படுகிறது. நிலத்தடி நீரின் அதிகப்படியான உந்துதல் நிலத்தடி நீர்மட்டம் குறைவதற்கு வழிவகுக்கிறது. மேலும் மேலும் இந்நட்டவடிக்கை தொடர்ந்தால் நீர்வளம் வெளியேற்றிவிடும். நிலத்தடி மற்றும் மேற்பரப்பு நீர் இணைக்கப்பட்டுள்ளதால் நிலத்தடி நீரின் அதிகப்படியான பயன்பாடு ஏரிகள், ஆறுகள் மற்றும் நீரோடைகளின் நீர் விநியோகத்தை குறைக்கலாம். கடலோரப்பகுதிகளில், நிலத்தடி நீரை அதிகமாக உந்தி எடுப்பதால் உப்புநீர் உட்புகுதல் அதிகரிக்கலாம். இதன் விளைவாக நிலத்தடி நீர்வழங்கல் மாசுபடுகிறது. நீர் சேமிப்பில் நிலத்தடி நீரின் நிலையான பயன்பாடும் அவசியமாகும். நீர் பாதுகாப்பு மூலோபாயத்தின் ஓர் அடிப்படை கூறு பல்வேறு நீர் திட்டங்களின் தகவல்தொடர்பும் கல்விவெளிப்பாடுமாகும். நிலமேலாளர்கள், கொள்கை வகுப்பாளர்கள், விவசாயிகள் மற்றும் பொதுமக்களுக்கு அறிவியலைக் கற்பிக்கும் தகவல் தொடர்புகளை வளர்ப்பது நீர்பாதுகாப்பில் பயன்படுத்தப்படும் மற்றொருமுக்கியமான உத்தியாகும். நீர் அமைப்புகள் எவ்வாறு செயல்படுகின்றன என்பதற்கான அறிவியலைத் தொடர்பு கொள்வதும், அந்த அமைப்பைப் பாதுகாக்க ஒரு மேலாண்மைத் திட்டத்தை உருவாக்குதலும் ஒரு முக்கிய அம்சமாகும். மேலும் இது சரியான ஒரு மேலாண்மை திட்டத்தை செயல்படுத்துவதை உறுதிசெய்யும். வனவிலங்குகளின் வாழ்விடங்களைப் பாதுகாப்பதற்கு நீர் பாதுகாப்பு மிகவும் முக்கியமானது. மிதமான பகுதிகளில் தண்ணீர் பற்றாக்குறையால் பாதிக்கப்படும் பல உயிரினங்கள் உள்ளன. கூடுதலாக, பல நன்னீர் உயிரினங்கள் சுற்றுச்சூழல் அமைப்பை சீர்குலைப்பதால் நீர்மாசுபாட்டின் தாக்கங்கள் அதிகரித்து வருகின்றன. " உலக தண்ணீர் நாள் " ஒவ்வோர் ஆண்டும் மார்ச்சு மாதம் 22 ஆம் தேதியன்று கொண்டாடப்படுகிறது.